জানতে চাইলে আওয়ামী লীগের যুগ্ম সাধারণ সম্পাদক আবদুর রহমান বলেন, নির্বাচনী প্রচার তো আমরা ভেতরে ভেতরে অনেক আগেই শুরু করেছি। আজ অভূতপূর্ব উৎসবমুখর পরিবেশে দলীয় মনোনয়ন ফরম বিতরণের মধ্য দিয়ে নির্বাচনের আনন্দযাত্রা শুরু করেছে আওয়ামী লীগ। এই আনন্দযজ্ঞে এ প্রত্যয় ব্যক্ত করতে চাই একটি অবাধ, সুষ্ঠু ও নিরপেক্ষ নির্বাচনের অংশ নিয়ে জনগণের রায়ের মাধ্যমে ফের ক্ষমতায় আসবে আওয়ামী লীগ।